CELEX: 31996L0055
Language: sl
Date: 1996-09-04 00:00:00
Title: Direktiva Komisije 96/55/ES z dne 4. septembra 1996 o drugi prilagoditvi tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (klorirana topila)Besedilo velja za EGP.

Pomembno pravno obvestilo

|

31996L0055

Uradni list L 231 , 12/09/1996 str. 0020 - 0021

		Direktiva Komisije 96/55/ESz dne 4. septembra 1996o drugi prilagoditvi tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (klorirana topila)(Besedilo velja za EGP)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 76/769/EGS [1] z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov, kakor je bila nazadnje spremenjena z Direktivo 94/60/ES [2], ter zlasti člena 2a Direktive, uvedenega z Direktivo Sveta 89/678/EGS [3],ker so nekatera klorirana topila nevarna za zdravje/okolje in se ne smejo dajati v promet za splošno rabo v snoveh in pripravkih;ker je Direktiva 94/60/ES Evropskega parlamenta in Sveta o 14. spremembi Direktive 76/769/EGS predpisala, da se osem kloriranih topil ne sme uporabljati v snoveh in pripravkih, ki se dajejo v promet za splošno rabo;ker se je od takrat izkazalo, da bi bila ta klorirana topila lahko prav tako nevarna za zdravje/okolje, če bi se uporabljala namesto sedanjih topil pri postopkih, pri katerih se uporablja tehnika razprševanja, na primer za čiščenje površin in čiščenje tkanin;ker je prav tako treba prepovedati uporabo teh osmih kloriranih topil v snoveh in pripravkih, ki se dajejo v promet za uporabo s postopki razprševanja;ker omejitve pri uporabi kloriranih topil, določene s to direktivo, upoštevajo sedanja znanja in tehnike glede varnejših alternativ;ker ta direktiva temelji na predhodni analizi tveganja, ki ga povzročajo klorirana topila, ter na prednostih in pomanjkljivostih omejitev, ker se splošno ocenjevanje tveganja, ki ga predstavlja kloroform za ljudi in okolje, izvaja na podlagi Uredbe Sveta (EGS) št. 793/93 [4] in Uredbe Komisije (ES) št. 1488/94 [5];ker ta direktiva ne vpliva na druge predpise Skupnosti, ki določajo minimalne zahteve za varstvo delavcev v Direktivi Sveta 89/391/EGS [6] in v posameznih direktivah, ki temeljijo na njej, zlasti v Direktivi Sveta 90/394/EGS [7];ker so ukrepi, določeni s to direktivo, v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,SPREJELA NASLEDNJO DIREKTIVO:Člen 1Priloga I k Direktivi 76/769/EGS se s tem prilagodi tehničnemu napredku, kakor je določeno s Prilogo k tej direktivi.Člen 2Države članice sprejmejo in objavijo predpise, potrebne za uskladitev s to direktivo, do 31. decembra 1997 in o tem takoj obvestijo Komisijo. Te predpise uporabljajo od 30. junija 1998.Države članice se v sprejetih predpisih sklicujejo na to direktivo ali sklicevanje nanjo navedejo ob njihovi uradni objavi. Postopek za tako sklicevanje sprejmejo države članice.Člen 3Ta direktiva je naslovljena na države članice.V Bruslju, 4. septembra 1996Za KomisijoMartin BangemannČlan Komisije[1] UL L 262, 27.9.1976, str. 201.[2] UL L 365, 31.12.1994, str. 1.[3] UL L 398, 30.12.1989, str. 24.[4] UL L 84, 5.4.1993, str. 1.[5] UL L 161, 29.6.1994, str. 3.[6] UL L 183, 29.6.1989, str. 1.[7] UL L 196, 26.7.1990, str. 1.--------------------------------------------------PRILOGA"V Prilogi I k Direktivi 76/769/EGS se točke 33 do (vključno) 40 nadomestijo z naslednjimi točkami:Označba snovi, skupine snovi ali pripravka | 33. Kloroform, št. CAS: 67-66-3 |34. Ogljikov tetraklorid, št. CAS: 56-23-5 35. 1,1,2-trikloretan, št. CAS: 79-00-5 36. 1,1,2,2-tetrakloretan, št. CAS: 79-34-5 37. 1,1,1,2-tetrakloretan, št. CAS: 630-20-6 38. Pentakloretan, št. CAS: 76-01-7 39. 1,1-dikloretilen, št. CAS: 75-35-4 40. 1,1,1-trikloretan, št. CAS: 71-55-6 Pogoji omejitev | Ne smejo se uporabljati v koncentracijah, enakih ali večjih od 0,1 masnega % v snoveh in pripravkih, ki se dajejo v promet za splošno rabo in/ali rabo pri postopkih, pri katerih se uporablja tehnika razprševanja, na primer za čiščenje površin in čiščenje tkanin. Brez poseganja v uporabo drugih predpisov Skupnosti za razvrščanje, pakiranje in označevanje nevarnih snovi in pripravkov se embalaža, ki vsebuje take snovi in pripravke v koncentracijah, enakih ali večjih od 0,1 masnega %, čitljivo in trajno označi na naslednji način: "Samo za uporabo v industrijskih postrojenjih". Izjemoma se ta določba ne uporablja za: (a)medicinske in veterinarske proizvode, opredeljene z Direktivo 65/65/EGS, kakor je bila nazadnje spremenjena z Direktivo 93/39/EGS;(b)kozmetične izdelke, opredeljene z Direktivo 76/768/EGS, kakor je bila nazadnje spremenjena z Direktivo 93/35/EGS. |--------------------------------------------------